b'\n_START_ARTICLE_\nBryggman-instituutti\n_START_PARAGRAPH_\nBryggman-instituutti aloitti toimintansa Turussa 2011. Instituutti synnytt\xc3\xa4\xc3\xa4 Turun seudulle arkkitehtuurin ja rakentamisen tutkimuksen luovan keskuksen. Varsinais-Suomen liitto my\xc3\xb6nsi instituutin perustamisen valmisteluun maakunnan kehitt\xc3\xa4misrahaa kev\xc3\xa4\xc3\xa4ll\xc3\xa4 2009. Bryggman-instituuttia yll\xc3\xa4pit\xc3\xa4m\xc3\xa4\xc3\xa4n on perustettu s\xc3\xa4\xc3\xa4ti\xc3\xb6._NEWLINE_Bryggman-instituutin keskeisimm\xc3\xa4t teh\xc3\xa4v\xc3\xa4alueet ovat arkkitehti Erik Bryggmanin ja sisustusarkkitehti Carin Bryggmanin humaanin arkkitehtuuriperinn\xc3\xb6n vaaliminen ja Bryggman-tietopankin yll\xc3\xa4pit\xc3\xb6, arkkitehtuurikasvatuksen kehitt\xc3\xa4minen sek\xc3\xa4 alan tutkimuksen edist\xc3\xa4minen. Instituutti on harkinnut my\xc3\xb6s Erik Bryggmanin kalusteiden uustuotannon k\xc3\xa4ynnist\xc3\xa4mist\xc3\xa4.'